La SAG establix un programa anual de netaja amb aigua a pressió per a millorar la neteja dels carrers
03 d’abril 2024

![](/media/lwtp235p/sag_2403_baldeos_c.jpg?width=850&height=850)

La Societat Anònima de Gestió (SAG) reforça la neteja dels carrers implementant, per primera vegada, el sistema d'aigualejos. Este tractament de neteja mitjançant aigua a pressió s'ha consolidat com el mètode més eficaç per a garantir la neteja dels carrers. Este sistema, que permet projectar aigua amb la força necessària per a eliminar residus de calçades i voreres, es traduïx en una neteja més exhaustiva i de major qualitat en la via pública.

La SAG va establir a l'inici de l'any un programa anual per a dur a terme neteja amb aigua a pressió de manera periòdica. Estos treballs, que ja es van iniciar en els mesos de febrer i març, continuaran al llarg de l'any en diferents punts de Sagunt i el Port de Sagunt.

En este cas, el calendari d'estes neteges establit per al mes d'abril és el següent:

**Dimarts 2 d'abril**: plaça del Pi, des de José Lerma fins a Bon Succés. Carrer Creu de Santa Anna fins a la plaça del Pi. Plaça del Pi des de Creu de Santa Anna fins al carrer Bon Succés.

**Dimarts 9 d'abril**: avinguda 3 d'Abril des del carrer Maestrat fins a Lope de Vega i carrer Riu Cabriol.

**Divendres 12 d'abril**: avinguda 3 d'Abril des de Lope de Vega fins al carrer Palmereta.

**Dimarts 16 d'abril**: Plaça Cronista Chabret des de Bar Caçadors fins a Camí Real. Camí Real des de plaça Cronista Chabret fins a carrer Ordoñez.

**Divendres 19 d'abril**: Camí Reial des del carrer Ordóñez fins al carrer València. Carrer València des de la plaça Blasco Ibáñez fins a la plaça El Salvador. Carrer Vicente Fontelles.

**Dimarts 23 d'abril**: Carrer Churruca des del carrer Natzaret fins a l’avinguda de la Ribera. Carrer Ronda.

**Divendres 26 d'abril**: Carrer Churruca des l'avinguda de la Ribera fins al carrer Periodista Azzati.

**Dimarts 30 d'abril**: Carrer Campamor des d'Emilio Llopis fins al carrer Bon Succés. Carrer Bon Succés des del carrer Campamor fins al carrer Terol.

Per a facilitar la realització d'estos treballs, els carrers seran degudament senyalitzats amb antelació, permetent als veïns retirar els seus vehicles estacionats. A més, es continuaran realitzant escombratges manuals i mecànics de manera complementària.

![](/media/44mpgt4q/baldeo-19_c.jpg?width=850&height=595.3828828828829)

*   [](http://www.facebook.com/sharer.php?u=https://aytosagunto.es/va/actualitat/la-sag-establix-un-programa-anual-de-netaja-amb-aigua-a-pressio-per-a-millorar-la-neteja-dels-carrers/ "Facebook")
*   [](http://twitter.com/share?url=https://aytosagunto.es/va/actualitat/la-sag-establix-un-programa-anual-de-netaja-amb-aigua-a-pressio-per-a-millorar-la-neteja-dels-carrers/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-sag-establix-un-programa-anual-de-netaja-amb-aigua-a-pressio-per-a-millorar-la-neteja-dels-carrers/ "Linked In")
*   [](mailto:?body=https://aytosagunto.es/va/actualitat/la-sag-establix-un-programa-anual-de-netaja-amb-aigua-a-pressio-per-a-millorar-la-neteja-dels-carrers/)